
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 92
                                                              din 28 aprilie 2022
privind prelungirea unor contracte de închiriere

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.201/11.04.2022 şi la Consiliul Local Sighișoara cu nr. 13.494/20.04.2022, de referatul de aprobare, înregistrat cu nr. 12.203/11.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighişoara cu nr. 12.173/08.04.2022, formulată de domnul Kiss Viorel Mirel, cu referire la prelungirea contractului de închiriere nr. 239/2018, având ca obiect terenul situat în Municipiul Sighișoara, str. Târgului, nr. 13A, în suprafață de 36 mp., cu destinația de teren cale acces la construcția – cântar, înscris în C.F. nr. 58073 Sighișoara, cu nr. top. 2841/1, proprietatea chiriașului, al cărui termen va expira la data de 30.04.2022;   

Având în vedere cererea, înregistrată la Municipiul Sighişoara cu nr. 10.622/29.03.2022, formulată de domnul Lutsch Dan, cu referire la prelungirea contractului de închiriere nr. 4/2021, având ca obiect terenul în suprafață indiviză de 137 mp., din suprafața totală de 1.426 mp., situat în Municipiul Sighișoara, str. Ecaterina Varga, nr. 21, teren cu categoria de folosință curți – construcții, înscris în C.F. nr. 9872 Sighișoara, cu nr. top. 2184/2/2, 2185/2, 2186/2 și nr. cad. 2003, aferent apartamentului nr. II (C6) din corpul B și a construcției anexă – șopron, proprietățile chiriașului, înscrise în C.F. nr. 9872/II, cu nr. top. 2186/II, al cărui termen va expira la data de 30.04.2022;
Având în vedere clauza din contractele de închiriere, al căror termen va expira la data de 30.04.2022, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură terenuri, mai sus menționate, se află situate în intravilanul Municipiului Sighișoara – domeniul public și privat;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin prelungirea contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566, art.  858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare;
Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Având în vedere că, prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 12.202/11.04.2022, prin care se propune prelungirea unor contracte de închiriere;
      Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și „b” și  alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
             H O T Ă R Ă Ş T E:

Art. 1. (1) Se aprobă prelungirea contractului de închiriere nr. 239/2018, încheiat între Municipiul Sighișoara și domnul Kiss Viorel Mirel, având ca obiect terenul situat în Municipiul Sighișoara, str. Târgului, nr. 13A, în suprafață de 36 mp., cu destinația de teren cale acces la construcția – cântar, înscris în C.F. nr. 58073 Sighișoara, cu nr. top. 2841/1, proprietatea chiriașului, al cărui termen va expira la data de 30.04.2022.
(2) Chiria va fi de 180 lei/lună, respectiv de 5 lei/mp./lună, stabilită conform art. 1, litera c) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie semestrial.
(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.05.2022 până la data de 30.04.2027.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 4/2021, încheiat între Municipiul Sighișoara și domnul Lutsch Dan, având ca obiect terenul în suprafață indiviză de 137 mp., din suprafața totală de 1.426 mp., situat în Municipiul Sighișoara, str. Ecaterina Varga, nr. 21, teren cu categoria de folosință curți – construcții, înscris în C.F. nr. 9872 Sighișoara, cu nr. top. 2184/2/2, 2185/2, 2186/2 și nr. cad. 2003, aferent apartamentului nr. II (C6) din corpul B și a construcției anexă – șopron, proprietățile chiriașului, înscrise în C.F. nr. 9872/II, cu nr. top. 2186/II, al cărui termen va expira la data de 30.04.2022.
(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.05.2022 până la data de 30.04.2027.

(4) Prelungirea contractului de închiriere se va face prin act adiţional.
Art. 3. Prelungirea contractelor de închiriere menționate anterior în prezenta hotărâre se va face numai dacă chiriașii nu figurează cu debite restante față de Municipiul Sighișoara, la data încheierii actului adiţional.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  3 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Kiss Viorel Mirel;
  1 ex. domnul Lutsch Dan.

14 ex.  
B.A. 
